ເຈົ້າຄອງກຳແພງ ນະຄອນ Caracas ຖືກຈັບ ໃນຂໍ້ຫາ ວາງ​ແຜນ ເຮັດລັດຖະປະຫານ
ທ່ານ Antonio Ledezma ເຈົ້າຄອງນະຄອນ Caracas ປະເທດເວເນຊູເອລາ ຖືກຈັບ ໃນອັນ​ທີ່ລັດຖະບານ​ຮ້ອງວ່າ ວາງ​ແຜນ​ເຮັດລັດຖະປະຫານ.
ຕຳຫລວດເວເນຊູເອລາ ໄດ້ຈັບເຈົ້າຄອງນະຄອນຫລວງ Caracas ແລະຜູ້ນຳຝ່າຍຄ້ານ ທ່ານ Antonio Ledezma ຊຶ່ງເປັນຜູ້ທີ່ ລັດຖະບານເວເນຊູເອລາ ໄດ້ກ່າວຫາວ່າ ຊ່ວຍ ວາງແຜນ ໃນອັນທີ່ລັດຖະບານຮ້ອງວ່າ ການເຮັດລັດຖະປະ ຫານ ທີ່ໄດ້ຮັບການສະໜັບສະໜູນຈາກສະຫະລັດ ຕ້ານລັດ ຖະບານສັງຄົມນິຍົມ ກໍາລັງຮັກສາຄວາມປອດໄພ ທີ່ຕິດອາວຸດໜັກ ໃສ່ໜ້າກາກ ລະນຸ່ງເຄື່ອງແບບລາຍ ໄດ້ບຸກເຂົ້າໄປຈັບທ່ານ Ledezma ຫຼັງຈາກມ້າງພັງປະຕູເຂົ້າໄປໃນຫ້ອງ ການຂອງທ່ານ ຢູ່ໃນ ເຂດທຸລະກິດທະນາຄານ ແລະຍິງປືນເຕືອນຂຶ້ນຟ້າ ປະທານາທິບໍດີ Nicolas Maduro ກ່າວຫາເຈົ້າຄອງນະຄອນ ອາຍຸ 59 ປີ ທ່ານນີ້ວ່າ ຢູ່ເບື້ອງຫລັງການເຮັດລັດຖະປະຫານ ຊຶ່ງທ່ານກ່າວວ່າ ຍັງພົວພັນກັບບັນດານາຍທະ ຫານອາກາດ ທ່ານ Maduro ກ່າວວ່າ “ໃນຄຳສັ່ງ ຂອງບັນດາໄອຍະການລັດຖະບານນັ້ນ ເຈົ້າຄອງ ນະຄອນ Ledezma ໄດ້ຖືກຈັບ ແລະຖືກດຳເນີນການໂດຍລະບົບ ຍຸຕິທຳເວເນຊູເອລາ ໃນຖານກະທຳຄວາມຜິດຕ້ານຄວາມສະຫງົບສຸກຂອງປະເທດ ” ປະທານາທິບໍດີກ່າວວ່າ ແຜນດັ່ງກ່າວແມ່ນໄດ້ຮັບການສະໜັບສະໜຸນດ້ານການເງິນ ແລະ ສັ່ງການຈາກວໍຊິງຕັນ ໂຄສົກກະຊວງຕ່າງປະເທດສະຫະລັດ ໃນວັນພະຫັດວານ ນີ້ຮ້ອງການກ່າວຫານີ້ວ່າ “ບໍ່ມີມູນຄວາມຈິງ ແລະບໍ່ຖືກຕ້ອງ ” ປະທານາທິບໍດີ Maduro ແລະປະທານາທິບໍດີຄົນກ່ອນຂອງເວເນຊູເອລາ ມື້ລາງທ່ານ Hugo Chavez ໄດ້ກ່າວກ່າວຫາເປັນປະຈຳ ກ່ຽວກັບການພະຍາ ຍາມເຮັດລັດຖະປະ ຫານທີ່ໄດ້ຮັບການໜຸນຫລັງຈາກສະຫະລັດ ແຕ່ວ່າບໍ່ໄດ້ສະ ໜອງຫລັກຖານໃດໆ ເພື່ອ ສະໜັບສະໜູນການກ່າວອ້າງເຫລົ່ານີ້